Bakı İnzibati Məhkəməsinə

İddiaçı: Həsənov Faiq Həsən oğlu
Ünvan: Az1122, Yasamal rayonu, H. Zərdabi pr. 55
Mobil: 050-528-30-31

Cavabdeh: Azərbaycan Avtomobil Yolları Dövlət Agentliyinə
Ünvan: Bakı şəhəri, Binəqədi rayonu, Biləcəri qəsəbəsi, R.İsmayılov küçəsi 2025-ci məhəllə

İDDİA ƏRİZƏSİ

Hörmətli Məhkəmə!
Qanuni sahibliyimdə olmuş torpaq sahəsi cavabdeh tərəfindən yolun çəkilişində istifadə edilmiş və bu səbəbdən mən həmin əmlakdan məhrum olmuşam. Əmlakdan məhrum olduğuma baxmayaraq, bunun əvəzində mənə heç bir kompensasiya ödənilməmişdir. Halbuki, “Torpaqların dövlət ehtiyacları üçün alınması haqqında” Azərbaycan Respublikası Qanununun 1.1.1-ci maddəsinə əsasən alınma dedikdə dövlət ehtiyacları üçün bələdiyyə və xüsusi mülkiyyətdə olan torpaq (onun müəyyən hissəsi) üzərində mülkiyyət, istifadə və icarə hüquqlarına, bu torpaqdan istifadəyə dair müəyyən edilmiş yüklülüklər (məhdudiyyətlər) də daxil olmaqla xitam verilməsi yolu ilə həmin torpağın (onun müəyyən hissəsinin) mülkiyyətçidən könüllü və ya məcburi qaydada əvəzi ödənilməklə dövlət tərəfindən satın alınması, həmçinin istifadədə və (və ya) icarədə olan dövlət torpaqlarının müvafiq kompensasiya ödənilməklə istifadəçidən və ya icarəçidən geri alınması nəzərdə tutulur.
Bakı şəhəri Binəqədi rayonu İcra Hakimiyyəti başçısının birinci müavini İlqar Süleymanovun 27 sentyabr 2017-ci tarixli məktubunda göstərmişdir ki, Abşeron rayonunun Mehdiabad-Fatmayı-Görədil avtomobil yolunun tikintisi ilə bağlı tədbirlər haqqında Azərbaycan Respublikası Prezidentinin 15 may 2017-ci il tarixli Sərəncamı ilə 16 min nəfər əhalinin yaşadığı 3 yaşayış məntəqəsini birləşdirən Mehdiabad Fatmayı-Görədil avtomobil yolunun tikintisi məqsədi ilə Azərbaycan Respublikasının 2017-ci il dövlət büdcəsinin dövlət əsaslı vəsait qoyuluşu xərclərinin bölgüsündə avtomobil yollarının tikintisi və yenidən qurulması üçün nəzərdə tutulmuş vəsaitin 1,8 milyon (bir milyon səkkiz yüz min) manatı “Azəravtoyol” ASC-nə ayrılmışdır.
Göründüyü kimi, dövlət büdcəsindən cavabdehə pul vəsaiti ayrılmış, lakin mənim torpağımdan yol tikintisi nəticəsində məhrum olmağım nəzərə alınmamış və mənə heç bir kompensasiyanın ödənilməsi təmin edilməmişdir.
Torpağımın real bazar qiymətini dəqiq bilmirəm. Buna baxmayaraq, mən həmin əmlakı 300.000 (üç yüz min) manat olaraq dəyərləndirirəm. Cavabdehə kompensasiya ilə bağlı müraciətimə cavab olaraq bildirilmişdir ki, “Novxanı-Pirşağı (Sahil yolu) avtomobil yolunun layihələndirilməsi və tikintisi” layihəsi çərçivəsində yolun tikintisi Azərbaycan Avtomobil Yolları Dövlət Agentliyi (keçmiş “Azəravtoyol” ASC) tərəfindən aparılmasına baxmayaraq, tikinti altına düşən ərazinin boşaldılması Agentlik tərəfindən həyata keçirilməmişdir.

Azərbaycan Respublikası Konstitusiyasının 13-cü maddəsinin I-ci hissəsinə əsasən Azərbaycan Respublikasında mülkiyyət toxunulmazdır və dövlət tərəfindən müdafiə olunur.
“Torpaqların dövlət ehtiyacları üçün alınması haqqında” Azərbaycan Respublikasının Qanununun 3.1-ci maddəsinə əsasən bu Qanuna əsasən torpağın alına biləcəyi dövlət ehtiyacları aşağıdakılardır:
3.1.1. dövlət əhəmiyyətli yolların və digər kommunikasiya xətlərinin (magistral neft və qaz boru kəmərlərinin, kanalizasiya, yüksək gərginlikli elektrik xətlərinin, hidrotexniki qurğuların) çəkilməsi və quraşdırılması.
“Torpaqların dövlət ehtiyacları üçün alınması haqqında” Azərbaycan Respublikasının Qanununun 3.1-ci maddəsinə əsasən bu Qanuna əsasən torpağın alına biləcəyi dövlət ehtiyacları aşağıdakılardır:
3.1.1. dövlət əhəmiyyətli yolların və digər kommunikasiya xətlərinin (magistral neft və qaz boru kəmərlərinin, kanalizasiya, yüksək gərginlikli elektrik xətlərinin, hidrotexniki qurğuların) çəkilməsi və quraşdırılması.
Nəticə etibarilə, cavabdehin qanunsuz hərəkətləri nəticəsində mən qanuni mülkiyyətimdə olan torpaq sahəsindən məhrum edilmiş, lakin bunun əvəzində mənə kompensasiya ödənilməmişdir. Bu hal həm Konstitusiyanın mülkiyyət hüququnun toxunulmazlığına dair müddəalarına, həm də qüvvədə olan qanunvericiliyin tələblərinə ziddir. Beləliklə, ədalətin və qanunçuluğun bərpası məqsədilə yol tikintisi altında qalmış torpaq sahəsinə görə tələb etdiyim 300.000 (üç yüz min) manat məbləğində kompensasiyanın cavabdeh tərəfindən ödənilməsini vacib hesab edirəm.
Yuxarıda göstərilənləri nəzərə alaraq Sizdən

X A H İ Ş    E D İ R Ə M :

Yol tikintisi altında qalmış torpaq sahəsinə görə mənə 300.000 manat kompensasiyanın mənə ödənilməsi vəzifəsinin cavabdeh Azərbaycan Avtomobil Yolları Dövlət Agentliyinə həvalə edilməsi haqqında qərar qəbul edəsiniz.

İddia ərizəsinə əlavə edilmiş sənədlərin siyahısı:
1. İddia ərizəsinin surəti.
2. Cavabdehin müraciətə cavabının surəti.
3. Binəqədi RİH-nin 27 sentyabr 2017-ci tarixli məktubunun surəti.
4. Torpağa aid sənədlərin surəti.



İmza:				Faiq Həsənov
